Virallinen lehti nro C 320 , 06/11/1999 s. 0034



KIRJALLINEN KYSYMYS E-3261/98 esittäjä(t): Sérgio Ribeiro (GUE/NGL) komissiolle (28. lokakuuta 1998) Aihe: Saksan hoitovakuutus Esitin 5. marraskuuta 1996 komissiolle kysymyksen (E-3178/96)(1) Saksan viranomaisten päätöksestä kiistää oikeus hoitovakuutukseen Saksasta pois muuttavilta henkilöiltä, vaikka nämä olisivat suorittaneet asianmukaiset vakuutusmaksut. Päätös vaikuttaa pääasiassa Saksassa asuviin muiden jäsenvaltioiden kansalaisiin. Komission vastauksessa 21. tammikuuta 1997 ehdotettiin, että odotettaisiin tuomioistuimen päätöstä siitä, onko Saksan hoitovakuutus yhteisön oikeuden mukainen (asia C-160/96, Molenaar). Tuomioistuin antoi 5. maaliskuuta 1998 ratkaisunsa, jonka mukaan "14 päivänä kesäkuuta 1971 annetun neuvoston asetuksen (ETY) 1408/71(2), sellaisena kuin se on muutettuna ja ajan tasalle saatettuna 2 päivänä kesäkuuta 1983 annetulla neuvoston asetuksella (ETY) 2001/83(3), 19 artiklan 1 kohta, 25 artiklan 1 kohta ja 28 artiklan 1 kohta ovat sitä vastoin esteenä sille, että hoitoavustuksen kaltaisen rahana maksettavan sairausetuuden saaminen edellyttää, että vakuutettu asuu vakuutuspaikan jäsenvaltiossa". Mitä toimenpiteitä komissio on toteuttanut tai aikoo toteuttaa työntekijöiden yhtäläiseksi kohtelemiseksi Saksassa? Komission jäsenen Pádraig Flynninkomission puolesta antama vastaus (29. tammikuuta 1999) Asiassa C-160/96, Molenaar, 5. maaliskuuta 1998 antamassaan tuomiossa Euroopan yhteisöjen tuomioistuin piti kyseisiä hoitoetuuksia rahana maksettavien sairausetuuksien kaltaisina. Tuomioistuimen tulkinnan mukaan henkilöillä, jotka saavat vain yhtä eläkettä Saksasta mutta asuvat jossain toisessa jäsenvaltiossa, on oikeus saada hoitovakuutuksen mukaiset etuudet maksettuna tähän toiseen valtioon (sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun asetuksen (ETY) 1408/71 28 artikla)(4). Kuitenkin silloin kun henkilö saa kahta tai useampaa eläkettä, on syytä ensin päättää, kumpi jäsenvaltio vastaa rahana maksettavien sairausetuuksien maksamisesta. Jos henkilö asuu jäsenvaltiossa, joka maksaa hänelle myös eläkkeen, kyseinen jäsenvaltio vastaa etuuksien maksamisesta (asetuksen (ETY) 1408/71 27 artikla). Tällöin on mahdollista, että henkilöllä, joka saa eläkettä Saksasta mutta asuu esimerkiksi kotimaassaan, joka myös maksaa hänelle eläkettä, ei ole oikeutta saada Saksan hoitovakuutuksen etuuksia maksettuna kotimaahansa. Jos henkilö työskentelee Saksassa, häneen sovelletaan asetuksen (ETY) 1408/71 3 artiklan mukaisesti Saksan lainsäädäntöä samoin ehdoin kuin Saksan kansalaisiin. Työntekijöiden vapaata liikkuvuutta koskevassa toimintasuunnitelmassa(5) komissio sitoutui ehdottamaan yleisen oikeudellisen kehyksen parantamista ja sosiaaliturvajärjestelmien yhteensovittamiseen liittyvien sääntöjen uudistamista sekä edistämään jäsenvaltioiden hallinnon välistä yhteistyötä ja tiedottamista Euroopan kansalaisille. (1) EYVL C 138, 5.5.1997, s. 32. (2) EYVL L 149, 5.7.1971, s. 2. (3) EYVL L 230, 22.8.1984, s. 86. (4) EYVL L 149, 5.7.1971. (5) KOM(97) 586 lopullinen.